CELEX: 62018TN0590
Language: fi
Date: 2018-10-02 00:00:00
Title: Asia T-590/18: Kanne 2.10.2018 – Antonakopoulos v. parlamentti

26.11.2018   
            
            
               FI
            
            
               Euroopan unionin virallinen lehti
            
            
               C 427/97
            
         
      Kanne 2.10.2018 – Antonakopoulos v. parlamentti
      (Asia T-590/18)
      (2018/C 427/127)
      Oikeudenkäyntikieli: ranska
      
         Asianosaiset
      
      
         Kantaja: Leonidas Antonakopoulos (Ateena, Kreikka) (edustaja: asianajaja S. Pappas)
      
         Vastaaja: Euroopan parlamentti
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa päätöksen pidättää kantaja virantoimituksesta
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu puolustautumisoikeuksien ja hyvän hallinnon periaatteen loukkaamiseen, koska hallinto ei kuullut kantajaa ennen päätöksen tekemistä, vaikka kuuleminen olisi ollut mahdollista tutkinnan tai yksikön etua vaarantamatta.
               
            
                  2)
               
               
                  Toinen kanneperuste, joka perustuu perusteluvelvollisuuden laiminlyöntiin, koska vakavaa väärinkäyttöä koskeva väite, johon riidanalainen päätös perustuu, on puutteellinen ja epämääräinen eikä sitä ole perusteltu eikä tuettu täsmällisin seikoin, joilla tuotaisiin esiin sellaisen riittävän epäilyn olemassaolo, joka voisi johtaa päätelmään siitä, että kantaja on laiminlyönyt henkilöstösääntöihin perustuvia velvoitteitaan.
               
            
                  3)
               
               
                  Kolmas kanneperuste, joka perustuu suhteellisuusperiaatteen loukkaamiseen, koska hallinto olisi voinut toteuttaa lievempiä toimenpiteitä ja täyttää samalla tutkinnan vaatimukset.
               
            
                  4)
               
               
                  Neljäs kanneperuste, joka perustuu huolenpitovelvollisuuden laiminlyöntiin, koska yhtäältä hallinto ei vertaillut kantajan intressejä yksikön intresseihin eikä erityisesti huomioinut sitä, että kantaja on työskennellyt lähes 30 vuotta parlamentissa, hänellä on erinomaiset suhteet esimiehiinsä ja hänen arviointikertomuksensa ovat erittäin hyvät, ja toisaalta kyseinen päätös, joka julkistettiin nopeasti, vahingoittaa hänen henkilöään ja hänen mainettaan.